पूर्णबहादुरलाई बुद्धिचाल उपाधि
पूर्णबहादुर डंगोलले पाख्रिवासमा आयोजित खुला बुद्धिचाल प्रतियोगिताको उपाधि जितेका छन् । जाल्पादेवी क्याम्पस पाख्रिवासको आयोजना र पाख्रिवास नगरपालिकाको सहयोगमा आयोजित प्रतियोगितामा ३८ प्रतिस्पर्दीलाई उछिन्दै धनकुटाका डंगोलले उपाधि जिते ।
धनकुटा — पूर्णबहादुर डंगोलले पाख्रिवासमा आयोजित खुला बुद्धिचाल प्रतियोगिताको उपाधि जितेका छन् । जाल्पादेवी क्याम्पस पाख्रिवासको आयोजना र पाख्रिवास नगरपालिकाको सहयोगमा आयोजित प्रतियोगितामा ३८ प्रतिस्पर्दीलाई उछिन्दै धनकुटाका डंगोलले उपाधि जिते ।धनकुटाका विमल गुरुङ दोस्रो, मन्तोष गुरुङ तेस्रो र भोजपुरका योगेनहाङ राईले चौथो स्थान पाए । विजेताले १५ हजार र ट्रफी प्राप्त गरे । दोस्रो, तेस्रो र चौथो स्थान प्राप्त गर्ने खेलाडीले क्रमशः १०, ६ र ३ हजार रुपैयाँ पाए ।विजेतालाई पाख्रिवास नगरपालिकाका उपप्रमुख नम्रता देउजा गौतम, जिल्ला बुद्धिचाल संघका अध्यक्ष रमेशचन्द्र अधिकारी, जाल्पादेवी क्याम्पस प्रमुख लोकेन्द्र पौडेलले पुरस्कार प्रदान गरे । जिल्ला बुद्धिचाल संघको प्राविधिक सहयोग भएको स्पर्धा तीन दिन चलेको थियो ।धनकुटाको पाख्रिवासमा आयोजित खुला बुद्धिचाल प्रतियोगितामा दायाँबाट पहिलो, दोस्रो, तेस्रो र चौथो स्थान प्राप्त गर्ने खेलाडी । तस्बिर : रमेशचन्द्र अधिकारी/कान्तिपुर